Tetėnai
Tetėnai – kaimas Šalčininkų rajono savivaldybėje, už 6 km į vakarus nuo Pabarės, prie kelio  105  Pirčiupiai–Eišiškės . Aplink kaimą plyti Šalčios–Tetėnų miškai. Per kaimą teka Ciras, kuris už kelių kilometrų į šiaurę įsilieja į Šalčią. 2 seniūnaitijos. Yra medžio apdirbimo bendrovė, maisto prekių parduotuvė. Nuo 2000 m. veikia Tetėnų koplyčia. Netoli kaimo yra Tetėnų pilkapynas.